
REPUBLIKA HRVATSKA
  ZADARSKA ŽUPANIJA
    OPĆINA POVLJANA
     OPĆINSKO VIJEĆE

KLASA:UP/342-04/26-01/3	
URBROJ:2198-25-01-1-26-1
Povljana, 22. svibnja 2026. godine

Na temelju članka 71. stavka 3. Zakona o pomorskom dobru i morskim lukama („Narodne novine“, broj 83/23), članka 15. Plana upravljanja pomorskim dobrom  na području Općine Povljana za razdoblje od 2024. do 2028. godine („Službeni glasnik Zadarske županije“, broj: 9/24 i „Službeni glasnik Općine Povljana“, broj: 1/2026) i članka 31. Statuta Općine Povljana („Službeni glasnik Zadarske županije“ broj: 13/21 i 11/23 i „Službeni glasnik Općine Povljana“, broj: 1/2025), po raspisanom Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-1), te vezanu Obavijest o izmjeni stavke u Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-3), sve objavljeno u „Službenom glasniku Općine Povljana“ broj: 2/2026 i 3/2026, internetskoj stranici Općine Povljana www.povljana.hr, na oglasnoj ploči Općine Povljana, te u dnevnom listu „Zadarski list“, u upravnom predmetu za stranku ĐIN, obrt za usluge, vl. Ines Đukić, Đurđekovec, Glavna cesta 11, na prijedlog općinskog načelnika, Općinsko vijeće Općine Povljana, OIB: 47207249296, po službenoj dužnosti, na svojoj 6. (šestoj) sjednici održanoj dana 22. svibnja 2026. godine, donosi  

ODLUKU
o odabiru najpovoljnije ponude za dodjelu dozvole na pomorskom dobru na području Općine Povljana za razdoblje od 2026. do 2028. godine za sredstvo Suncobran na mikrolokaciji Plaža Dubrovnik, k.č. 1848 i 1844 k.o. Povljana

Članak 1.
Sukladno provedenom Javnom natječaju za dodjelu dozvola na pomorskom dobru na području Općine Povljana, za sredstvo Suncobran, 30 (trideset) komada, na mikrolokaciji Plaža Dubrovnik, k.č. 1848 i 1844 k.o. Povljana, na rok od 3 (tri) godine, odnosno do najkasnije 31. prosinca 2028. godine, kao najpovoljniji ponuditelj za davanje dozvole za obavljanje djelatnosti na pomorskom dobru odabire se:  
1 ĐIN, obrt za usluge, vl. Ines Đukić, Đurđekovec, Glavna cesta 11.
 
Članak 2.
(1) Ova se Odluka dostavlja svim ponuditeljima za pojedino/a sredstvo/a na mikrolokaciji.
(2) Ova Odluka stupa na snagu prvoga dana nakon dana objave u „Službenom glasniku Općine Povljana“, a izvršnost ove Odluke nastupa dostavom ove Odluke svim ponuditeljima koji su se natjecali za pojedino/a sredstvo/a na mikrolokaciji.
(3) Po izvršnosti ove Odluke, općinski načelnik donosi Rješenje o davanju dozvole na pomorskom dobru najpovoljnijem ponuditelju.

Obrazloženje
Za predmetnu mikrolokaciju i sredstvo, zaprimljene su dvije ponude, ponuditelja ĐIN, obrt za usluge, vl. Ines Đukić, Đurđekovec, Glavna cesta 11 i ponuditelja Lithium ion j.d.o.o., OIB: 26611271650.
Obje su ponude zaprimljene pravovremeno.
Ponuditelj ĐIN, obrt za usluge, vl. Ines Đukić, Đurđekovec, Glavna cesta 11 je ponudio cijenu od 1.200,00 eura po sredstvu za 30 suncobrana, što je više od minimalno propisane naknade Javnim natječajem.
Ponuditelj Lithium ion j.d.o.o., OIB: 26611271650 dao je ponudu na iznos od 56,00 eura po sredstvu za 30 suncobrana.
Dana 07. svibnja 2026. godine, od strane ponuditelja ĐIN, obrt za usluge, vl. Ines Đukić, Đurđekovec, Glavna cesta 11, elektroničkim je putem Općini Povljana dostavljen dopis kojim ponuditelj navodi da je pogreškom naveo da je u ponudbenom listu ponudio 1.200,00 eura po jednom komadu sredstva, te da je ispravan ponuđeni iznos 120,00 eura po komadu, odnosno suncobranu.
Ovakav se zahtjev smatra opravdanim, samim time što i ne utječe na rangiranje ponude u odnosu na drugu zaprimljenu ponudu, ponuditelja Lithium ion j.d.o.o., OIB: 26611271650.
Sukladno članku 42. stavku 1. Zakona o upravnom sporovima („Narodne novine“, broj: 36/24), tužba, odnosno pokretanje upravnog spora protiv ove Odluke nema odgodni učinak.
Sukladno dostupnim informacijama i dokazima, odlučeno je kako je i prethodno navedeno.
Ova upravna stvar je riješena sukladno Zakonu o općem upravnom postupku („Narodne novine“, broj: 47/09 i 110/21), Zakonu o pomorskom dobru i morskim lukama („Narodne novine“, broj 83/23), Zakonu o upravnim sporovima („Narodne novine“, broj: 36/24).

UPUTA O PRAVNOM LIJEKU:
Protiv ove Odluke se može pokrenuti upravni spor, a tužba nema odgodni učinak sukladno članku 42. stavku 1. Zakona o upravnom sporovima („Narodne novine“, broj: 36/24).

